

|  |  |
| --- | --- |
| **ДО**  **Г-ЖА ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – Директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на Заповед за изменение на насоки за кандидатстване по процедура чрез подбор по №*  *BG06RDNP001-7.008 - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските структурни и инвестиционни фондове (ЗУСЕСИФ), Ви представям за одобрение заповед за изменение на Заповед № РД 09 – 240 от 12 март 2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001-7.008 - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“

С проекта на заповед се предлага да се измени Раздел II. „Критерии за допустимост, ангажименти и други задължения на бенефициентите“ от Приложение № 2 Условия за изпълнение на проекти по програма за развитие на селските райони за периода 2014-2020 г., в точка 2 „Ангажименти и други задължения на бенефициентите“ и Раздел А „Общи документи“ от Приложение № 1 Документи за междинно и окончателно плащане към Условията за изпълнение на проекти по програма за развитие на селските райони за периода 2014-2020 г., в точка 37 по процедура чрез подбор № BG06RDNP001-7.008 - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“

С писмо постъпило в Министерство на земеделието, храните и горите с вх. № 10-272/08.02.2021 г., ДФ „Земеделие“ ни обръщат внимание, че в договорите сключени по подмярка 7.2 "Инвестиции в създаването, подобряването или разширяването на всички видове малка по мащаби инфраструктура" по приемите по чл. 9б, т. 2 от ЗПЗП, за които е предвидено представяне на сертификат за енергийни характеристики на сграда съгласно Наредба № Е-РД-04-1 от 2016 г., не е отчетена невъзможността за издаването му в срок преди изтичането на една календарна година след изпълнението на енергоспестяващи мерки или извършването на строителните и монтажните работи. В тази връзка ДФ „Земеделие“ считат за необходимо УО на ПРСР да предприеме действия от своята компетентност за изменение на Условията за изпълнение по подмярка 7.2, с което изрично да бъде предвидена допустимостта за предоставяне на сертификатите за енергийните характеристики на сградите след подаване на искането за окончателно плащане, но не по-късно от три месеца след изтичане на една година от въвеждане на подпомаганите активи в експлоатация, каквато е и разпоредбата на Наредба № Е-РД-04-1 от 2016 г.

Предложените промени са с оглед на осигуряване на възможността за своевременно отчитане на проектите със сключени договори по подмярка 7.2 по приемите по чл. 9б, т. 2 от ЗПЗП без да е необходимо да изчакват нормативно заложения срок от една година за издаването на сертификат за енергийни характеристики, както и с цел осигуряване на равнопоставеност на бенефициентите по всички приеми.

Проектът на заповед за изменение на Заповед № РД 09 – 240 от 12 март 2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., ведно с приложимите документи беше публикуван на електронната страница на Министерството на земеделието, храните и горите и на Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕСИФ предлагам да издадете заповед за изменение на Заповед № РД 09 – 240 от 12 март 2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001-7.008 - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“.

**С УВАЖЕНИЕ,**

